ช้างโมโห โดนชนก่อน ทืบรถเละ
4คนในปิกอัพแค่หัวแตก,ระทึก ช้างป่าสลักพระไล่กระทืบรถปิกอัพพ่อค้าตลาดนัดขณะพาครอบครัวกลับบ้านกลางดึก มองไม่เห็นช้างที่ออกมาเดินบนถนนเลยพุ่งชนขาหลัง ก่อนที่ช้างจะหันมากระทืบฝากระโปรงหน้ารถพังยับ กระจกแตก คนในรถได้รับบาดเจ็บหัวแตก แล้วเดินหนีเข้าป่าละเมาะข้างทาง หน.เขตรักษาพันธุ์สัตว์ป่าสลักพระ ส่งเจ้าหน้าที่ตามดูอาการช้าง พบรอยเลือดหยดเป็นทางเล็กน้อย เชื่อบาดเจ็บไม่มาก พังรั้วไฟฟ้ากลับเข้าป่าไปแล้ว ฝากเตือนชาวบ้านที่ขับผ่านเส้นทางให้เพิ่มความระวังเพราะอาจมีช้างป่าหลงฝูงออกมาหากินนอกพื้นที่,เหตุการณ์ช้างป่าไล่กระทืบรถชาวบ้านครั้งนี้เปิดเผยเมื่อเวลา 13.00 น. วันที่ 13 ก.ย. นายไพฑูรย์ อินทรบุตร หัวหน้าเขตรักษาพันธุ์สัตว์ป่าสลักพระ จ.กาญจนบุรี เผยกรณีช้างป่าสลักพระกระทืบรถปิกอัพของชาวบ้าน บนถนนสายกาญจนบุรี-เขื่อนศรีนครินทร์ กม.ที่ 31-32 หมู่ 2 ต.วังด้ง อ.เมืองกาญจนบุรี เมื่อเวลาประมาณ 2 ทุ่มคืนที่ผ่านมา ขณะที่นายสุวรรณ์ บุญเขตกรรม อายุ 69 ปี พ่อค้าขายของตามตลาดนัด อยู่บ้านเลขที่ 166 หมู่ 2 ต.วังด้ง ขับรถปิกอัพนิสสัน สีดำ ทะเบียน บม 4945 สุพรรณบุรี พานางพะเยาว์ บุญเขตกรรม อายุ 65 ปี ภรรยา น.ส.คณิตฐา บุญเขตกรรม อายุ 36 ปี ลูกสาว และ น.ส.วันดี สมพงค์ อายุ 68 ปี ญาติ มุ่งหน้ากลับบ้าน เมื่อถึงที่เกิดเหตุมองไม่เห็นช้างป่าสีดอเพศผู้ที่ออกจากป่ามาเดินอยู่ริมถนน จึงพุ่งชนเข้าที่ขาหลังของช้าง จากนั้นช้างหันมาใช้เท้ากระทืบบนฝากระโปรงหน้ารถปิกอัพจนพังเสียหาย กระจกแตก และคนในรถได้รับบาดเจ็บศีรษะแตก หลังเกิดเหตุมีเจ้าหน้าที่มาช่วยเหลือนำคนเจ็บทั้งหมดส่ง รพ.พหลพลพยุหเสนา อ.เมืองกาญจนบุรี แพทย์รักษาบาดแผลแล้วอนุญาตให้กลับบ้านได้,หัวหน้าเขตรักษาพันธุ์สัตว์ป่าสลักพระเผยต่อไปว่า ส่วนช้างป่าสีดอที่ถูกรถชนได้เดินหลบไปในป่าละเมาะข้างทาง หลังเกิดเหตุได้ส่งเจ้าหน้าที่ชุดผลักดันกวาดต้อนช้างกลับสู่ป่าให้ลาดตระเวนติดตามดูอาการของช้าง โดยให้ติดตามดูห่างๆ เพราะถ้าช้างบาดเจ็บจะดุร้ายมากขึ้น เบื้องต้นพบรอยเลือดหยดเป็นทางเข้าไปในป่า แต่มีไม่มากนัก ต่อมาช่วงสายวันนี้พบเพียงรอยเท้าขนาดใหญ่และมูลของช้างทอดยาวไปตามป่าละเมาะจนถึงรั้วไฟฟ้าที่อยู่ด้านใน ซึ่งช้างตัวดังกล่าวได้พังรั้วไฟฟ้าเดินกลับหายเข้าไปในป่าสลักพระแล้ว แต่ไม่พบรอยหยดเลือด จึงเชื่อว่าช้างคงไม่ได้รับบาดเจ็บมากนัก,นายไพฑูรย์กล่าวด้วยว่า จากเหตุการณ์ที่เกิดขึ้นถือว่ามีไม่บ่อยมากนัก แต่เพื่อความไม่ประมาทจึงอยากฝากเตือนไปยังประชาชนหรือนักท่องเที่ยวที่ใช้เส้นทางดังกล่าวทั้งขาไปและขากลับ ให้ขับรถด้วยความระมัดระวัง โดยเฉพาะช่วงเวลากลางคืน เพราะช้างป่าอาจจะหลงฝูงออกมาหากินนอกพื้นที่เหมือนที่เกิดขึ้นในครั้งนี้ สำหรับเส้นทางที่ต้องขับรถด้วยความระมัดระวังเริ่มตั้งแต่ ต.วังด้ง อ.เมืองกาญจนบุรี ไปถึง ต.ด่านแม่แฉลบ อ.ศรีสวัสดิ์ และตลอดเส้นทางขอให้สังเกตป้ายที่ติดเตือนเอาไว้ข้างทางตลอดแนวด้วย และเพื่อความไม่ประมาท เขตรักษาพันธุ์สัตว์ป่าสลักพระจะให้เจ้าหน้าที่ชุดผลักดันช้างสับเปลี่ยนหมุนเวียนกันเดินลาดตระเวนเพื่อป้องกันช้างป่าออกหากินนอกพื้นที่ชุดละ 8 นาย สำหรับพื้นที่เขตรักษาพันธุ์สัตว์ป่าสลักพระมีประมาณ 858 ตารางกิโลเมตร หรือประมาณ 5.3 แสนไร่ มีช้างป่าอาศัยอยู่ 270 ตัว
ระทึก ช้างป่าสลักพระไล่กระทืบรถปิกอัพพ่อค้าตลาดนัดขณะพาครอบครัวกลับบ้านกลางดึก มองไม่เห็นช้างที่ออกมาเดินบนถนนเลยพุ่งชนขาหลัง ก่อนที่ช้างจะหันมากระทืบฝากระโปรงหน้ารถพังยับ กระจกแตก คนในรถได้รับบาดเจ็บหัวแตก
ข่าวหน้า1,ช้างป่าสลักพระ,ไล่กระทืบรถปิกอัพ,พุ่งชนขาหลังช้าง,สุวรรณ์ บุญเขตกรรม,กาญจนบุรี,ช้างป่าสีดอ,เพศผู้,ติดตามดูอาการ,ข่าว,ไทยรัฐออนไลน์